SET ปิดเช้าบวก 3.31 จุด KBANK มูลค่าซื้อขายสูงสุด บ่ายคาดยืนแดนบวก
SET ปิดเช้าบวก 3.31 จุด หรือ 0.22% มาที่ 1,513.82 จุด มูลค่าซื้อขายที่ 14,700.85 ล้านบาท บ่ายคาดยืนบวกได้ แต่ก็อาจจะเห็นติดลบได้บ้าง ช่วงนี้เก็งกำไรหุ้นรายตัว พร้อมให้แนวต้าน 1,525-1,530 จุด แนวรับ 1,500 จุด หากหลุดจะมีแนวรับถัดไปที่ 1,480 จุด
11 พ.ค. 2558

ผู้สื่อข่าวรายงานว่า ตลาดหุ้นไทยดัชนี SET ปิดตลาดช่วงเช้า (11 พ.ค.) บวก 3.31 จุด หรือ 0.22% มาที่ 1,513.82 จุด สูงสุดที่ 1,520.49 จุด ต่ำสุดที่ 1,511.22 จุด มูลค่าซื้อขายที่ 14,700.85 ล้านบาท
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยถึงตลาดหุ้นไทยเช้านี้ดีดตัวขึ้นมาอยู่ในแดนบวกแต่ upside จำกัด โดยตลาดได้รับผลบวกจากภายนอกประเทศ อย่างไรก็ตาม ยังต้องติดตามตัวเลขเศรษฐกิจในประเทศต่อไป เนื่องจากปัจจุบันยังไม่เห็นภาพที่ชัดเจน และเรื่องของการร่างรัฐธรรมนูญ
ขณะที่ตลาดหุ้นอื่นในภูมิภาคส่วนใหญ่อยู่ในแดนบวก เช่นเดียวกับตลาดสหรัฐที่ดีดตัวขึ้น และยังมีแรงหนุนจากที่ธนาคารกลางจีนได้ปรับลดอัตราดอกเบี้ยลง 0.25%
แนวโน้มการลงทุนบ่ายนี้ คาดว่า ดัชนีหุ้นไทยน่าจะสามารถยืนในแดนบวกได้ แต่ก็อาจจะเห็นติดลบได้บ้าง เนื่องจากตลาดยังไม่มีปัจจัยอะไรใหม่เข้ามาช่วยหนุน ซึ่งในช่วงนี้จึงเป็นลักษณะของการเล่นเก็งกำไรหุ้นรายตัว พร้อมให้แนวต้าน 1,525-1,530 จุด แนวรับ 1,500 จุด หากหลุดจะมีแนวรับถัดไปที่ 1,480 จุด
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
KBANK มูลค่าการซื้อขาย 1,222.89 ล้านบาท ปิดที่ 211.00 บาท เพิ่มขึ้น 3.00 บาท
KTB มูลค่าการซื้อขาย 856.16 ล้านบาท ปิดที่ 20.00 บาท ลดลง 0.10 บาท
BBL มูลค่าการซื้อขาย 666.52 ล้านบาท ปิดที่ 188.00 บาท เพิ่มขึ้น 4.50 บาท
SCB มูลค่าการซื้อขาย 657.50 ล้านบาท ปิดที่ 165.50 บาท เพิ่มขึ้น 0.50 บาท
TMB มูลค่าการซื้อขาย 573.16 ล้านบาท ปิดที่ 2.58 บาท ลดลง 0.04 บาท